Taotlus 12.01.2026 nr 6.6-1.3/238-1 võõrandamise taotlusvooru

**Taotleja:** Purtse Vabatahtlik Pääste MTÜ, kontaktisik Daisi Käger, tel 58102870, [vpk@purtse.eu](mailto:vpk@purtse.eu)

**Taotletava vara**: 236MLU Kaubik Fiat Ducato 17 VAN 2,3 JTD

**Põhjendus vara võõrandamiseks:**

Purtse Vabatahtlik Pääste MTÜ tegutseb Päästeameti partnerina vabatahtliku pääste ja elanikkonnakaitse valdkonnas, toetades kutselist päästet ning kohaliku kogukonna kriisivalmidust. Eesmärk on suurendada elanikkonnakaitse võimekust luues ja rakendades mobiilse kriisikeskkonna võõrandatava varaga, mis on kooskõlas Päästeameti elanikkonnakaitse eesmärkidega ja sõlmitud kriisikeskkonna lepinguga.

Mobiilse kriisikeskkonna tõhus kasutamine eeldab operatiivset ja töökindlat transpordivõimekust. Taotletav vara, kaubik Fiat Ducato - võimaldab elanikkonnakaitseks vajaliku varustuse – sh, generaatori, telkide, vee, välimööbli, kriisivarude ning muu tehnika – kiiret ja turvalist transporti. Varustuse mahu ja kaalu tõttu on vältimatult vajalik ka haagisevedamise võimekus, et tagada mobiilse kriisikeskkonna terviklik ja efektiivne kohale toomine. Kaubiku kandevõime on 1525 kg ning täiendavalt on võimalik vedada piduritega haagist kaaluga 2500 kg.

Kaubiku kasutuselevõtt võimaldab:

* tagada elanikkonnakaitse tegevuste kiire käivitamise vastavalt Päästeameti lepingule;
* toetada Päästeameti ja vabatahtliku pääste koostööd kriisiolukordades;
* vähendada logistilisi piiranguid sh veose kaal;
* suurendada piirkondlikku kriisivalmidust ja elanikkonna kaitstust;
* kasutada mobiilset kriisikeskkonda ka õppuste ja ennetustegevuste raames.

Eeltoodust tulenevalt on haagiseveoks sobiva kaubiku taotlemine põhjendatud ja vajalik investeering elanikkonnakaitse ning vabatahtliku pääste võimekuse arendamisse.

Kinnitan, et:

* taotlejal on sõlmitud Päästeametiga pääste- ja ennetustööl osalemise leping;
* taotluse allkirjastanul on volitus taotlejat esindada;
* taotlejal puuduvad varasemad võlgnevused Päästeametiga sõlmitud lepingute ja kohustuste täitmisel.

/allkirjastatud digitaalselt/

Daisi Käger

Purtse Vabatahtlik Pääste MTÜ